
Dunaszekcső Községi Önkormányzat Képviselő-testülete

3/2012.

Jegyzőkönyv

Készült a Dunaszekcső Községi Önkormányzat Képviselő-testülete 2012. április 23. napján  megtartott üléséről. 

Jelen vannak:

	Faller János
	polgármester

	Szabó Gergely

Bíró Zsolt

Dr.Miklósa Mónika

Prucs András
	alpolgármester

képviselők


1.napirendi ponthoz: Schmidt Gabriella és Ratting Gáborné  könyvtárosok

2.napirendi ponthoz: Mózes Gábor pénzügyi munkatárs, Rieszné Szegő Éva könyvvizsgáló

3.napirendi ponthoz: Vörös Lászlóné tagintézmény-vezető

4.napirendi ponthoz: Csollák István, dr.Szalai Gábor Mohácsvíz Kft.képviselői
Igazoltan távol: Gombár János, Sándor József képviselők
                           Pest Éva körjegyző
A körjegyző távollétében a jegyzőkönyvet Farkas Erika igazgatási főelőadó vezeti.

Faller János polgármester köszönti a megjelenteket, megállapítja, hogy az ülés határozatképes, mert a megválasztott 7 fő képviselő közül 5 fő az ülésen megjelent. Javaslatot tesz az ülés napirendi pontjaira, melyeket az alábbiak szerint egyhangúlag elfogadnak a képviselők:
1. Könyvtár helyzete az iskolatársulás megszűnése után


 Előterjesztő: Schmidt Gabriella könyvtáros
2. 2011. évi zárás


 Előterjesztő: Faller János polgármester, Mózes Gábor és Rieszné Szegő Éva

3. MTKT térítési díjak


 Előterjesztő: Faller János polgármester, Vörös Lászlóné, intézményvezető

4.Vízszolgáltatás 2013. évtől


 Előterjesztő: Faller János, dr. Szalai Gábor és Csollák István
5. Két ülés között történt fontosabb események


 Előterjesztő: Faller János polgármester
6. IKSZT pályázat (csökkentett beruházás)


 Előterjesztő: Faller János polgármester
7. MTKT társulási megállapodás módosítása


 Előterjesztő: Faller János polgármester
8. Franciaországi testvértelepülési látogatás


 Előterjesztő: Faller János polgármester
9. Állati hulladékok gyűjtése és kezelése


 Előterjesztő: Faller János polgármester
10. Kisebbségi önkormányzatok együttműködési megállapodása


 Előterjesztő: Faller János polgármester
11.  Egyebek


 Előterjesztő: Faller János polgármester
NAPIRENDI PONTOK TÁRGYALÁSA
1. napirendi pont: Faller János polgármester: Felkéri Schmidt Gabriellát, hogy mondja el, hogy milyen lehetőségek vannak az iskolatársulás megszűnése után.
Schmidt Gabriella: A társulás bomlásával a könyvtár ügyében mindenképpen lépni kell. A többszöri szakmai ellenőrzés ellenére csak most derült ki, hogy hiba történt, ugyanis nem lehetett volna bevenni a könyvtárat a társulásba, nem jó az alapító okirat, a könyvtár törvénytelenül működött. A megyei könyvtárral úgy egyeztek meg, hogy maradjon így, de döntést kell hozni az alapító okiratról. Be kell adni a Széchenyi könyvtárba az új alapító okiratot. A kérdés, hogy milyen könyvtár legyen. Két lehetőség van: önálló könyvtár vagy mozgókönyvtár.
Az önálló könyvtár: vissza kell venni a könyvtárat a nyilvános jegyzékbe, amihez támogatást kapnak. A normatíva az önkormányzattól 4074 forint/fő volt. Elmondja a bér, és dologi kiadásokat. Az érdekeltségnövelő támogatás minden évben változó. Viszont meg kell pályáztatni a könyvtárvezetői állást, ehhez el kell végezni egy felsőfokú könyvtárosi képzést, aminek költsége 210 ezer forint. Van lehetőség pályázaton indulni, akkor csak a vizsgadíjat kell kifizetni. Az önálló könyvtár esetében olvasói igény alapján lehetett, és lehet könyvet rendelni, az állományt gyarapítani.
Mozgókönyvtárnál a normatíva 800 ezer forint, aminek az egy harmad része a falut terheli, és két harmad része a szolgáltatót. A bér és az üzemeltetés a falut terheli. A meglévő állomány beolvasztásra kerül a megyei könyvtár állományába, az új vásárlásokat a megyei könyvtár intézi, a tulajdonjog is az övék. Ebben az esetben nem lehet olvasói igény alapján növelni az állományt. Mivel a nyitvatartási idő nem változik (amit törvény szabályoz), ezért a bérköltség megegyezik az önálló könyvtár bérköltségével. 2013. januárjától új könyvtári törvény lesz.
Faller János: Tehát a bér és a rezsi marad nálunk, és új vezetőt kellene kinevezni. Meg kell hirdetnünk az állást. Ha mozgókönyvtár lesz, akkor nincs vezetői pótlék, vagyis spórolunk, de át kellene adni az állományt a megyei könyvtárnak. Mikorra kell dönteni?
Schmidt Gabriella: Minél hamarabb döntésre van szükség, első lépés a beiskolázás, nyáron kell jelentkezni.

Szabó Gergely: A következő ülésre döntést kell hozni. Megkéri a testületi tagokat, hogy nyilatkozzanak.
Mindenki egyetért azzal, hogy minél hamarabb el kell dönteniük, hogy legyen tovább.

Faller János: Hozzunk minél hamarabb döntést, talán a következő ülésre lehet már tudni valamit a társulásról is.
Szabó Gergely: Mivel nem törvényesen működött a könyvtár, számíthatunk-e valami szankcióra?

Schmidt Gabriella: Nem, szankcióra nem kell számítani, és visszafizetni sem kell semmit.

További kérdés, hozzászólás nem volt, a testület 5 szavazattal 0 ellenében a következő határozatot hozta:

13/2012. (IV.23.) Kt. számú határozat

a Községi Könyvtár társulás megszűnése

utáni helyzetéről
A képviselő-testület további információk ismeretében a könyvtár működtetését átgondolja, és a féléves zárás után visszatér a döntésre. 
Határidő: 2012. szeptember 30.
Felelős: Faller János polgármester
2. napirendi pont: Faller János polgármester felkéri az alpolgármestert, hogy a pénzügyi bizottság véleményezését ismertesse a testülettel.
Szabó Gergely alpolgármester: A pénzügyi bizottság megfelelőnek találta a 2011-es zárást,  a képviselő-testületnek elfogadásra javasolja. Felkéri a könyvvizsgálót, hogy a jelentését ismertesse.
Rieszné Szegő Éva: Elvégezték az ellenőrzést. A mérlegfőösszegen jelentős gyarapodás látható, ami részben a partfal beruházásnak tudható be. Felsorolja a 2011. évi beruházásokat, a Bár-Dunaszekcső Kft. tulajdonjog megvásárlását. Pozitívumként elmondja, hogy nincs olyan kintlevőség, amit nem tudott az önkormányzat behajtani. Megállapítja, hogy az adósok száma növekedett, ami nagy részben a gépjárműadóból és a pótlékokból tevődik össze. A 10 millió forint pótlék már biztos nem fog befolyni. 6,5 millió forint értékvesztés került elszámolásra. A nettó piaci érték közel 4 millió forint. Az önkormányzat pénze lenne a 10,5 millió forint, de nem jelenti azt, hogy lemondanánk róla. Kiemeli a rövid lejáratú kötelezettségeket, ezek az éven belüli kötelezettségek. Szállítói kötelezettséggel nem rendelkezik az önkormányzat. Amíg a partfal pályázat nem kerül elszámolásra, addig az előleg kötelezettségként jelenik meg, utána kerül át saját forrásba. A beszámolóban minden megfelelően került bemutatásra. Az önkormányzatnak jelentős a pénzmaradványa, ami megjelenik az éves bevételi/kiadási költségvetési főösszegben. 2011-ben 1.587.463 ezer forint volt a mérlegfőösszeg, ami ez előző évhez képest több, növekedés történt. Az önkormányzat 2011. évi gazdálkodása kielégítő. Az éves beszámolót valósnak, megfelelőnek találták, és elfogadásra javasolják a képviselő-testületnek.
Faller János: Elmondja, hogy amint a partfalas pályázat lezárul, újabb könyvvizsgálatra lesz szükség. Amennyiben nincs kérdés, hozzászólás, a zárást elfogadásra javasolja.
Kérdés, hozzászólás nem volt, a testület 5 szavazattal 0 ellenében a következő rendeletet alkotta:

3/2012.(IV.24.)

számú önkormányzati rendelet

a
2011. évi zárásról

(Az elfogadott rendelet a jegyzőkönyv melléklete.)
3. napirendi pont: Faller János polgármester Felkéri Vörös Lászlónét, mondja el a 2012. évi térítési díjakról a tudnivalókat.

Vörös Lászlóné: Jogszabályi kötelezettség a térítési díjak rendeletben történő szabályzása. Idén először számolhatunk az adott év áraival, ami sokkal jobb, mint eddig (előző évi árakkal számolva). Megugrottak az összegek, de azért, mert idei árakkal számolunk, nem azért, mert többet költünk. Három szakfeladat kapcsolódik az intézményéhez. A társulásban működtetett intézmény esetében – a két telephely önkormányzata, Dunaszekcső és Homorúd számolja ki a térítési díjakat. Elmondja, hogy a házi segítségnyújtásnál csak azt lehet felszámolni, amit ténylegesen a háznál segítenek, bevásárlás, gyógyszerkiváltás nem számíthat bele. A helyi bevétel körülbelül 100 forint a házi segítségnyújtásból, a feladatellátást a normatíva biztosítja. Nem lehet túl magas díjat megállapítani, mert akkor nem fogják igénybe venni a szolgáltatás, pedig arra szükség van. A rendeletben a testület az intézményi térítési díjat állapítja meg, ezen túl pedig a személyekre szabott díjat az intézményvezető állapítja meg. Törvény írja elő, hogy maximum a nyugdíj 30%-át kérhetjük. 
Kétféle étkezési lehetőség van: kiszállítás, vagy helyi étkezés. A fizetendő díjak miatt emelkedtek a térítési díjak is, és ezzel együtt az önkormányzati hozzájárulás is meg lett emelve. 
Szabó Gergely: A gondozási napok száma nem változik pozitív vagy negatív irányba?

Vörös Lászlóné: Nem, mindig 252 nappal kell számolnunk.
Faller János: Az idei év számítása közelít a valósághoz, az ÖNO költségvetése kezd megerősödni. Javasolja, hogy a képviselő-testület fogadja el a térítési díjakat.
További kérdés, hozzászólás nem volt, a testület 5 szavazattal 0 ellenében a következő határozatot hozta:

4/2012.(IV.24.)

számú önkormányzati rendelet
az étkezési nyersanyagköltségről, a fizetendő térítési díjakról szóló 3/1996.(III.28.) számú önkormányzati rendelet módosításáról

(Az elfogadott rendelet a jegyzőkönyv melléklete.)

4. napirendi pont: Faller János polgármester felkéri a Mohács Víz Kft. két képviselőit, hogy vázolják a vízszolgáltatással kapcsolatos elképzeléseiket. Tájékoztatja a kft. képviselőit, hogy a faluTV felvételt készít az ülésről, és amennyiben olyan dolgokat kívánnak elmondani, amely a cég érdekeit sértené, amit nem indokolt nyilvános ülés elé tárni, azt kéri jelezni. 
Csollák István: Köszöni a tájékoztatást. 2011. december 30-án elfogadták az új vízi-közmű törvényt. Már a végrehajtásra kiadandó kormányrendelet megismerése előtt volt kezdeményezés az üzemeltetéssel kapcsolatban. A települések polgármestereit, vezetőit meghívták egy megbeszélésre, melyen Faller János polgármester is jelen volt. Dunaszekcső vízszolgáltatását sok évvel ezelőtt Mohács biztosította. A kormányrendelet végrehajtási szabályait figyelembe véve tudják teljesíteni a víziközmű törvényt. Dunaszekcsőnek döntenie kell, hogy milyen formában, és kivel üzemelteti a víz- és szennyvízhálózatot. Át kell gondolni mind szolgáltatóként, mind tulajdonosként a pénzügyi és műszaki oldalt. A kft.-nek információra van szüksége, pénzügyi adatokra, és a helyszínt meg kell tekintenünk ahhoz, hogy árajánlatot tudjunk adni. 
Dr. Szalai Gábor: Szeretnénk a vízmű mintájára létrehozni egy megyei kiterjedésű szolgáltatót, hosszabb időtartamú működéshez. Több gesztorönkormányzat vezényletével kívánnak működni. De ennek kialakítása hosszú időre lesz szükség. Holding formájában szövetséget hoznának létre. 

A víziközmű törvényt is módosítani kell. 
Már négy önkormányzat vezetői szándéknyilatkozatot tettek a belépésről. Júniusig nincs szükség a tömörülésre, de utána már szükség lesz rá. Jelen pillanatban még nem lehet úgy tárgyalni, mint egy nagy közösséggel. Pécsvárad, Mohács, Siklós, Komló már benne van ebben. Reméljük, hogy a törvény májusban hatályba lép. A DRV Zrt. egy nagy cég, és szeretné érvényesíteni az érdekeit. Nekik megvan a 150 ezres fogyasztói létszám. 

Faller János: Vízügyi hivatal lesz június 01-től, felgyorsultak az események. Erről mondjanak valamit.

Csollák István: A szolgáltatók az energiahivatal része lesznek. Az energiahivatal jogosult lesz az ármegállapításra, fejlesztésre, ellenőrzésre. Egyesíteni csak hatósági felügyelet mellett lehetséges majd. Ellenőrizni fogják a koncessziós szerződés kiírását. Mi a másik ágat javasoljuk, tulajdonosi részesedést kell szerezni. Csak úgy köthető újra szerződés, ha az önkormányzat felértékeli a vagyonát. Egy értékbecslést mindenképpen fognak készíteni.
Faller János: Előbb-utóbb mindenképpen kell értékbecslés?

Csollák István: Igen. A vagyonleltárt és az értékelést meg kell csinálni, csináltatni. 
Faller János: Eddig fejlesztettünk, a koncessziós díjat minden alkalommal visszaforgattuk a fejlesztésre, ez kötelessége az Önkormányzatnak. A Várhegyen az ivóvíz rendszer felújítása 12,5 millió forint volt. 2013-tól megszűnik a koncessziós díj. Ha szerződést kötünk, akkor minimum 15 évre kell kötnünk.
Csollák István: Ez így van. A Kft. rendelkezik azzal a háttérrel, amivel üzemeltetni tudják a rendszert. Szeretnének Dunaszekcsőn tevékenykedni. Az árajánlat megtétele miatt ismerniük kell a pénzügyi adatokat. 

A díjakat nem helyben, az önkormányzatok határozzák meg, hanem az energiahivatal határozza meg.
Faller János: Régen is a Mohács Víz Kft. üzemeltette a rendszert. Lát-e lehetőséget arra, hogy a régi kutakat újra megnyitva olcsóbbá tehetnénk a vizet Dunaszekcső számára? 
Csollák István: Akkor pótolni kellett a vizet. Mindenképpen meg akarják nézni a kutakat. Ahhoz, hogy a régi menetrend mehessen, át kell nézni sok mindent. Itt (DRV-nél) sem olcsó a víz, de Mohácson sem. Később, az információk birtokában többet tudnak mondani. A költségekhez lehet meghatározni az árat.
Faller János: Javasolja, hogy a testület hatalmazza fel Miklósa Mónika képviselő-testületi tagot arra, hogy egyeztessen a Mohács Víz Kft-vel a szerződéssel kapcsolatban. (Módosítások, stb.) A következő lépésként 1-2 héten belül a műszaki adatokról kell beszélnünk. Megfelel így?
Csollák István: Igen, egyeztetnünk kell, adatok kellenek, és a helyszínt meg kell néznünk. 
5. napirendi pont: Faller János polgármester: 2012. április 27-én, pénteken lesz a hajómalom taggyűlése. Az egyesület felszámolásáról fognak határozni. Rendezetlen a háttér, ezért kerül felszámolásra. 
Gyuricza Zoltántól és Müller Tamástól kapott az önkormányzat facsemetéket, amit a Cementipari környékén és a Juhász-hegyen ültettünk el. 
Duna-Beton Kft. ügyében felvette egy ügyvéddel a kapcsolatot. A felszámoló-biztos kérte, hogy mondjon le az önkormányzat a felek között elszámolásról. Tehát az önkormányzat nem kér semmi pénzt, viszont a több bála ruhát takarítsák el onnan. Év végén lejár a határidő. Dönteni kell ez ügyben.
Lehetőségünk van egy sportpályázat beadására. Egy cég már elvállalta a pályázat elkészítését. De csak a pénz függvényében lehet dolgozni. Amit kellene csinálni: festés, nyílászárócsere, burkolatok, eszközvásárlás, gumiőrlemény a salak helyett, tornaterem ablakai. A felújításhoz 30% önerő szükséges. 
Miklósa Mónika: Mennyi a támogatás?

Faller János: 10 millió forint az önrész. El kell dönteni, hogy melyek a legfontosabb feladatok, az alapján tudunk dolgozni.
Szabó Gergely: A tornatermet fontos lenne leszigetelni.

Prucs András: A tetőt kellene leszigetelni, ott nagyon sok meleg elmegy.

Faller János: Gipszkartonnal lehetne szigetelni, vagy OSB lapokkal, esetleg kőzetgyapotot lehet tenni közé. Ha megvan a pontos költségvetés, akkor elküldjük minden testületi tagnak e-mailben. 

Ejtsünk néhány szót a Duna-parti rész rendbe tételéről. Az Alsó-Duna-völgyi Vízügyi Igazgatóság küldött levelében pozitívan állt hozzá, hozzájárultak a fatelepítéshez. Azonban a vízügy erdészeivel egyeztetni kell. Ősszel, télen lehet már telepíteni. A DDKÖVIZIG vezető elmondta, hogy támogatható projekt. 
További kérdés, hozzászólás nem volt, a testület 5 szavazattal 0 ellenében a következő határozatot hozta:

14/2012. (IV.23.) Kt. számú határozat a 

két ülés között történt fontosabb eseményekről
1.) A képviselő-testület pályázatot kíván benyújtani a Dunaszekcső, Rév u.  4. szám alatti tornaterem felújításához.

Nyertes sportpályázat esetén a képviselő-testület a lehívható támogatáshoz a támogatási rendelet függvényében a megfelelő 30%-os önerőt a költségvetése tartalékának terhére biztosítja.
2.) A képviselő-testület a két ülés között történt fontosabb eseményekről szóló tájékoztatót elfogadja. 

Határidő: 2012 év
Felelős: Faller János polgármester

6. napirendi pont: Faller János polgármester: Meg kell beszélnünk a művelődési ház felújításának költségvetését, mert az áfa változás miatt 80 millió forint lenne a beruházás. A pályázati támogatásból 37 millió forintunk van.. A kérdés az, hogy akarjuk-e végigvinni a pályázatot, és hozzárakni 40 millió forintot, vagy csökkentve folytatjuk. A pályázatíróval végignézték a lehetőségeket. A tervrajzon bejelölt részig, a stúdióig megvalósítható, amit azt jelenti, hogy az oktatóterem, a pelenkázó és a stúdió valósítható meg. Ha elfogadjuk a csökkentett beruházást, akkor új költségvetést kell készíteni. Készíttetni kell egy új normatervet, ki kell használni a pénzünket. A hátsó épület tetőfedését önerőből kell megcsinálnunk. 
A polgármester ismerteti a tervrajz alapján, hogy mi készülne el, és mi maradna el. 

Az iskolák államosítása meg fog történni.

Miklósa Mónika: A fenntartók ők lesznek?

Faller János: Igen. Nehéz elképzelni, hogy a fenntartó azt mondja majd, hogy ha 8 gyerek van egy osztályban, akkor megmaradhat az iskola. A művelődési házba négy osztályt be lehetne rakni. Fölösleges ilyen alacsony gyereklétszámra fenntartani az iskolát. 
Ha az elnyert összeget és a saját forrást használjuk, akkor át lehetne alakítani iskolává. A pályázat elszámolására 1 évünk van.
Szabó Gergely: Az épület szigetelt?

Faller János: Nincs szigetelés.

Bíró Zsolt: Ha használatba vételi engedély kell, akkor a hőtechnikai normáknak meg kell-e felelni.

Faller János: Szigetelő vakolatot kaphat. A tervrajzon látható, hogy meddig kell a költségvetést átdolgozni. A tetőt meg lehet csinálni utána. 
Szabó Gergely: Mekkora lenne a rendezvényterem?

Faller János: 170 m2, nagyobb lesz, mint eredetileg.

Miklósa Mónika: A rendezvényteremnél nincs benne a színpad.
Faller János: Valóban, így csak 109 m2, dupla akkora lesz.

Szabó Gergely: Minél hamarabb meg kellene csinálni.

Bíró Zsolt: A költségvetésben lehet csökkenteni.
Faller János: Ha 45 millióért építünk, akkor megfelelünk a jogszabálynak. Minél hamarabb be kell adni, télre kész lehet a rendezvényterem.

Prucs András: A tető kritikus pont a téli munkákra.

További kérdés, hozzászólás nem volt, a testület 5 szavazattal 0 ellenében a következő határozatot hozta:

15/2012. (IV.23.) Kt. számú határozat az
IKSZT pályázat csökkentett beruházásról
A képviselő-testület az IKSZT pályázati támogatással megvalósuló Művelődési ház felújításához a csökkentett projekt megvalósítását elfogadja, valamint megbízza a polgármestert, hogy a csökkentett költségvetést elkészítesse.
Határidő: azonnal
Felelős: Faller János polgármester
7. napirendi pont: Faller János polgármester: Az MTKT társulási megállapodás ismételt módosítását szükséges tárgyalni. Az anyag írásos előterjesztés, azt valamennyien áttanulmányozhatták. A legfontosabb módosítás, hogy Véménd alá becsatlakozik Görcsönydoboka. Az előterjesztés alapján javasolja a határozat meghozatalát.
Kérdés, hozzászólás nem volt, a testület 5 szavazattal 0 ellenében a következő határozatot hozta:

16/2012. (IV.23.) Kt. számú határozat az

MTKT társulási megállapodás módosításáról
I. Dunaszekcső község Képviselő-testülete egyetért a Mohácsi Többcélú Kistérségi Társulás Társulási Megállapodásának 2012. április 1.-jén hatályba lépő alábbi módosításával:

1. A Társulási Megállapodás II/A.  pontja d) pontja az alábbival egészül ki:

Sombereki Szociális Otthon „Sombereki Caritas” Integrált Alapszolgáltatási Központ telephelye

2. Társulási Megállapodás II/A.  pontja f). pontja az alábbival egészül ki:

Sombereki Szociális Otthon „Sombereki Caritas” Integrált Alapszolgáltatási Központ telephelye

MTKT Véméndi Idősek Klubját (Véménd, Feked, Szebény, Görcsönydoboka községekre kiterjedő működési és illetékességi területtel),

MTKT Dunaszekcsői Idősek Klubját (Bár, Dunaszekcső, Homorúd községekre kiterjedő működési és illetékességi területtel),
3. A Társulási Megállapodás II. pontja módosul, valamint kiegészül az alábbi alaptevékenységekkel.

	562917
	Munkahelyi étkeztetés

	841126
	Önkormányzatok és többcélú kistérségi társulások igazgatási tevékenysége

	841358
	Turizmus-fejlesztési támogatások és tevékenységek

	841901
	Önkormányzatok, valamint többcélú kistérségi társulások elszámolásai

	841902
	Központi költségvetési befizetések

	851011
	Óvodai nevelés, ellátás

	852011
	Általános iskolai tanulók nappali rendszerű nevelése, oktatása (1-4.évfolyam)

	852021
	Általános iskolai tanulók nappali rendszerű nevelése, oktatása (5-8.évfolyam)

	856011
	Pedagógiai szakszolgáltató tevékenység

	881011
	Idősek nappali ellátása

	881012
	Demens betegek nappali ellátása

	889201
	Gyermekjóléti szolgáltatás

	889913
	Nappali melegedő

	889921
	Szociális étkeztetés

	889922
	Házi segítségnyújtás

	889923
	Jelzőrendszeres házi segítségnyújtás

	889924
	Családsegítés

	910123
	Könyvtári szolgáltatások

	931301
	Szabadidősport -(rekreációs sport-) tevékenység és támogatása

	889102      
	Családi napközi

	856099
	Egyéb oktatást kiegészítő tevékenység

	869045
	Kábítószer-megelőzés programjai, tevékenységei


4. A 2012. évi arányok a következők: 

	 
	 
	 
	Szavazati és

	Település
	Lakosság száma
	Szavazatszám
	költségvetési

	 
	(2011. Január 1.) 
	 
	hozzájárulási arány

	Babarc
	776
	8
	1,59

	Bár
	584
	6
	1,19

	Belvárdgyula
	453
	5
	0,99

	Bezedek
	271
	3
	0,60

	Bóly
	3876
	39
	7,75

	Borjád
	452
	5
	0,99

	Dunaszekcső
	2091
	21
	4,17

	Erdősmárok
	96
	1
	0,20

	Feked
	213
	3
	0,60

	Geresdlak
	832
	9
	1,79

	Görcsönydoboka
	417
	5
	0,99

	Hásságy
	299
	3
	0,60

	Hímesháza
	1100
	11
	2,19

	Homorúd
	641
	7
	1,39

	Ivándárda
	252
	3
	0,60

	Kisbudmér
	117
	2
	0,40

	Kisnyárád
	209
	3
	0,60

	Kölked
	1099
	11
	2,19

	Lánycsók
	2626
	27
	5,37

	Lippó
	544
	6
	1,19

	Liptód
	232
	3
	0,60

	Majs
	1063
	11
	2,19

	Maráza
	198
	2
	0,40

	Máriakéménd
	548
	6
	1,19

	Mohács
	19573
	168
	33,40

	Monyoród
	190
	2
	0,40

	Nagybudmér
	216
	3
	0,60

	Nagynyárád
	734
	8
	1,59

	Olasz
	630
	7
	1,39

	Palotabozsok
	983
	10
	1,99

	Pócsa
	192
	2
	0,40

	Sárok
	132
	2
	0,40

	Sátorhely
	681
	7
	1,39

	Somberek
	1596
	16
	3,18

	Szajk
	868
	9
	1,79

	Szebény
	433
	5
	0,99

	Szederkény
	1871
	19
	3,78

	Székelyszabar
	645
	7
	1,39

	Szűr
	302
	4
	0,80

	Töttös
	592
	6
	1,19

	Udvar
	165
	2
	0,40

	Véménd
	1575
	16
	3,18

	Versend
	968
	10
	1,99

	Összesen:
	51335
	503
	100,00


II. Dunaszekcső község Képviselő–testülete a Mohácsi Többcélú Kistérségi Társulás Társulási Megállapodásának módosításokkal egységes szerkezetbe foglalt szövegét a határozat melléklete szerinti tartalommal elfogadja.

Határidő: értelemszerű
Felelős: Faller János polgármester
8. napirendi pont: Faller János polgármester: A szervezés a franciaországi utazással kapcsolatosan megkezdődött. Az érdeklődés nagy. 500 ezer forint volt utoljára az önkormányzati támogatás. Úgy gondolja, hogy idén az önkormányzat támogassa azokat a gyerekeket, fiatalokat, akik nem rendelkeznek önálló keresettel. 

Miklósa Mónika: Mindenki előtt nyitott a lehetőség a részvételre? Kérdezték tőle, de nem volt információja róla.
Faller János: Igen, de megvan már a létszám. Annyi magyar utazik Franciaországba, ahányan ők is jöttek Dunaszekcsőre. 
További kérdés, hozzászólás nem volt, a testület 5 szavazattal 0 ellenében a következő határozatot hozta:

17/2012. (IV.23.) Kt. számú határozat a  

Franciaországi testvértelepülés látogatásáról

A képviselő-testület a franciaországi testvérvárosi találkozóra utazó tanuló fiatalok (önálló keresettel nem rendelkezők) utazási költségeit a végszámla függvényében támogatja, és ennek megfelelően a támogatási összeget a költségvetésben módosítja.
Határidő: 2012 
Felelős: Faller János polgármester

9. napirendi pont: Faller János polgármester: Van üzem az állati hulladékok kezelésére, de nem termel semmit. Van, amit fel sem lehet dolgozni. Állattartással nem foglalkozik szinte senki. Nála van a dögkút kulcsa, de senki nem hoz oda semmit. Az előterjesztésben megküldött árakat áttekintik. Javasolja az előterjesztés alapján a döntés meghozatalát.
Kérdés, hozzászólás nem volt, a testület 5 szavazattal 0 ellenében a következő határozatot hozta:

18/2012. (IV.23.) Kt. számú határozat 

az állati hulladékok kezeléséről szóló beszámolót
A képviselő-testület az állati hulladékok kezeléséről és gyűjtéséről szóló tájékoztatót elfogadja. A polgármester gondoskodik a hirdetmény közzétételéről.
Határidő: azonnal

Felelős: Faller János polgármester
10. napirendi pont: Faller János polgármester: A községben két nemzetiségi önkormányzat működik. Működésükhöz a községi önkormányzat, illetve a hivatal segítsége, közreműködése elengedhetetlen. Az együttműködési megállapodásokat az új szabályozásnak megfelelően át kellett dolgozni, és azokat a továbbiakban minden évben felül kell vizsgálni. Jogszabályi kötelezettség a megállapodás megkötése. Javasolja a megállapodások elfogadását.
Kérdés, hozzászólás nem volt, a testület 5 szavazattal 0 ellenében a következő határozatot hozta:

19/2012. (IV.23.) Kt. számú határozat

a Szekcsői Németek Nemzetiségi Önkormányzatával kötött együttműködési megállapodásáról
A képviselő-testület a Szekcsői Németek Nemzetiségi Önkormányzatával kötendő együttműködési megállapodást elfogadja.  Felhatalmazza a polgármestert, hogy a megállapodást a Szekcsői Németek Nemzetiségi Önkormányzatának aláírásra jogosult képviselőjével aláírja.
Határidő: azonnal
Felelős:Faller János polgármester
Kérdés, hozzászólás nem volt, a testület 5 szavazattal 0 ellenében a következő határozatot hozta:
20/2012. (IV.23.) Kt. számú határozat

a Dunaszekcsői Roma Nemzetiségi Önkormányzat együttműködési megállapodásáról
A képviselő-testület a Dunaszekcsői Roma Nemzetiségi  Önkormányzatával kötendő együttműködési megállapodást elfogadja.  Felhatalmazza a polgármestert, hogy a megállapodást a Dunaszekcsői Roma Nemzetiségi Önkormányzatának aláírásra jogosult képviselőjével aláírja.

Határidő: azonnal
Felelős: Faller János polgármester
11. napirendi pont: Egyebek
Faller János polgármester: Többen kezdeményezték a lakosság részéről a templom belső takarítását. Ez körülbelül 200.000 forintba kerülne a katolikus egyházközségnek. Javasol 25.000 forint támogatást.

Kérdés, hozzászólás nem volt, a testület 5 szavazattal 0 ellenében a következő határozatot hozta:

21/2012. (IV.23.) Kt. számú határozat a
templom takarításának támogatásáról 
A képviselő-testület a templom támogatására a 2012. évi költségvetése tartalékának terhére 25.000 forint támogatást biztosít.

Határidő: azonnal
Felelős: Faller János polgármester
Több napirend nem volt, a polgármester az ülést berekesztette.

Kmf.

Faller János
Pest Éva
polgármester
körjegyző
